Az "Unison" című album megjelenése előtt Dion már szilárd pozícióval rendelkezett a francia nyelvű zenei piacon. Tizennégy lemezt jelentetett meg anyanyelvén, ebből 11-et Kanadában, hármat Franciaországban, melyekkel számos díjat elnyert, köztük 15 Félix-díjat, két Yamaha Music Festival-díjat, az 1988-as Eurovíziós Dalfesztivált és egy MetroStar-díjat. Több albuma és kislemeze is többszörös arany és platinaminősítést ért el. Francia művészként nagyon sikeressé vált, ám a világ angol nyelvű részén még ismeretlennek számított.